b'\n_START_ARTICLE_\nGerman Stepanovi\xc4\x8d Titov\n_START_SECTION_\n\xc5\xbdivljenje in delo\n_START_PARAGRAPH_\nTitov je leta 1957 kon\xc4\x8dal voja\xc5\xa1ko letalsko vseu\xc4\x8dili\xc5\xa1\xc4\x8de v Stalingradu in so ga leta 1960 izbrali v Prvi odred kozmonavtov SZ. Bil je prvi nadomestni kozmonavt Gagarinu za odpravo Vostok 1. Naslednje leto so ga izbrali za edinega \xc4\x8dlana posadke v drugem vesoljskem poletu odprave Vostok 2. Po tem poletu ni nikoli ve\xc4\x8d letel v vesoljski prostor, do leta 2003 pa ostaja najmlaj\xc5\xa1i vesoljec, ki je potoval po vesolju._NEWLINE_Po tem programu so ga dodelili k programu vesoljskega letala Spiral, ki pa so ga \xc4\x8dez nekaj \xc4\x8dasa ustavili._NEWLINE_Leta 1968 je Titov diplomiral na Voja\xc5\xa1ki letalski in\xc5\xbeenirski akademiji \xc5\xbdukovskega._NEWLINE_Do svoje upokojitve v letu 1992 je Titov sodeloval pri ve\xc4\x8d sovjetskih vesoljskih programih. Leta 1995 so ga kot \xc4\x8dlana komunisti\xc4\x8dne partije zbrali v dr\xc5\xbeavno dumo._NEWLINE_Umrl je zaradi sr\xc4\x8dne kapi v svoji savni v starosti 65. let. Pokopan je na moskovskem pokopali\xc5\xa1\xc4\x8du Novodevi\xc4\x8di.'